Okean je jedan tajanstveni svet,
koji oni koji život provode na kopnu teško mogu i zamisliti.
Naravno, mislite da znate šta se krije ispod površine.
Ali morska stvorenja koja tamo žive,
pa, čak i ona koja ste zamislili, zamislili ste ih pogrešno.
Uzmimo za primer džinovskog krakena iz legendi.
Krvožedno čudovište koje potapa brodove i utapa mornare.
To je ono što vi ljudi mislite.
Vidite, u stvarnom životu, krakeni su plemeniti zaštitnici.
Moru će uvek trebati kraken,
a kraken će uvek ispuniti svoju dužnost.
DOLAZNI POZIV
Rubi Du! -Hej, Margo.
Jedva čekam da čujem. Šta ti je mama rekla?
Pa, sinoć nisam imala petlje,
ali pitaću je sad. Odmah, ovog sekunda.
Vežbala si samopouzdanje kako sam te učila?
Uradila sam nešto još bolje.
RUBI TINEJDŽERKA MORSKO ČUDOVIŠTE
Zdravo.
Proslava mature je svetinja za svakog ljudskog tinejdžera.
Kao kraken koji se jedva snalazi u ulozi ljudskog bića,
moram da budem tamo da bih se uklopila.
Kao ponosna matematičarka,
znam da moram proceniti problem da bih našla moguće rešenje.
Znam pravila.
Naša porodica ne sme da ulazi u okean nikad i ni zbog čega.
A ja volim pravila. Stvarno.
Stvarno ih volim.
Ali matursko veče je na brodu na vodi, ne u vodi.
BROD „NA” VODI
Možda se pitaš: „Šta ako bude oluje?”
Analizirala sam vremensku prognozu i moj verni prijatelj internet
uverio me je da će matursko veče proteći glatko.
I na kraju, ovo je kapetan pomenutog broda.
Pogledaj te oči.
Reci mi da nije već sve video.
Poverila bih mu svoj život, što bi trebalo i ti.
Zato ja, Rubi Gilman, treba da idem na maturu. Hvala.
Molim te!
Ubedljiva prezentacija.
Dobra energija, ali ipak ne, dušo.
Ali, mama! Dokazi, nauka! Internet!
Veruj mi, Rubi. Znam šta je najbolje po tebe.
A najbolje je uvek se držati kopna.
Zato smo se ovamo doselili. Mnogo je bezbednije za nas.
Izvini, punoglavčiću. Mama je u pravu.
Seme! Doručak!
Nisi li rekla da je matura „kostolomnijalni”…
Postkolonijalni patrijarhalni koncept. -Da, ali išli bismo kao grupa iz protesta.
Kako je to hrabro.
Šta mislite? Odštampani za moju veliku zabavu!
Mislim da sam zaljubljen.
I dalje ti trebam tamo?
Da. Ovo je prelomni trenutak. Prodajem čitavo naselje.
Ali, mama, ti si…
Agata Gilman, i ja razbijam konkurenciju!
STVARNI KLIJENTI
Našla nam je idealnu kuću. Ne pitam kako.
AGATA GILMAN AGENTICA RATNICA
Želim da kupci vide kako izgleda srećna porodica iz Okeanova.
Zatvoriću radnju na dan da mogu da spremam roštilj.
Smireni šaljivdžija postaje roštiljdžija.
Arture, zaposli nekog da ti pomogne.
Posao cveta otkad si pokrenuo vlog „U boci”.
Dobar dan. Hvala što opet gledate „U boci”.
A sada, hajde da podignemo ta jedra.
Magija.
DA - OPA ODLIČNO - JOŠ
Kakav ste moćan par vas dvoje.
To ti je super? Ja sam neporaženi šampion igre „između dve vatre”.
On je legenda.
Da, da. Svi razvaljujete.
Rubi, ne potcenjuj se. Fenomenalno ti ide matematika.
Zbog mene će Konor položiti algebru.
Konor! Kako je sladak!
Seme!
Zaljubljena si u njega. -Dosta!
Razmenili ste udarce.
„Pomorski biolog”?
Rubi, još čitaš ovo đubre?
Ljudi ne znaju sve o okeanu.
Mama! Dole je čitav svet koji nikad nisam videla.
Meduze, planktoni, koralni grebeni…
Ali šta još tamo živi?
Znam. Čudovišta.
Ta čudovišta žele da naude krakenima poput nas.
Ovde nam je mesto. Okeanovo je naš dom.
Onda mi pomozi da se uklopim i pusti me na maturu.
Rubi, odgovor je ne.
Vreme je da idemo! -Mama!
Gilman asistira Gilmanu! -Skok-šut! Na samom kraju!
I pogodak! -Da.
Uljudite se. -Provedimo sasvim ljudski dan.
Smeta li vam što stalno sve žive lažemo?
Ne lažemo. Samo prećutkujemo.
Da, u redu.
I ne zaboravite…
Ako neko pita, mi smo iz Kanade.
Šta se dešava? -Što smo stali?
Gotova tura?
Izvinjavam se zbog neplanirane smetnje, narode.
Vidi koga je plima dovukla, Dejvi.
Ehej, g. kapetane Gordone Ribariću.
Nisi li ti jedna od onih Gilmana? -Priznajem!
Šalim se! Ne priznajem. Sve je normalno.
Ona je plava?
Ja sam iz Kanade… ej.
Skroz ima smisla.
Držim te na oku, Gilmanova.
I na drugom oku!
Turu počinjemo tamo gde sam pre 15 godina video čudovišnog džinovskog krakena.
S vaše desne strane: najbolje karamele u Okeanovu!
Pozovite se na mene za popust.
Ćao, društvo.
Ćaos. -Pozdrav.
I, kako je prošlo?
Da, umirem od želje da saznam. -Takođe. Smirivao sam se igricama.
Zvanično je. Mama me ne pušta na maturu.
Znam da to nije ono što smo želeli, ali imamo rezervni plan,
našu skroz kul antimatursku proslavu.
A koja je najliberalnija hrana na svetu?
Društvo, reč je o topljenom siru.
Rubi,
neću da okolišam. Kajla me je pozvala na maturu.
Da, i rekla sam „carpe diem”! To jest, pristala sam.
Šta? -Pristala sam.
To sam shvatila. Jasno i glasno.
Dobro, Margo nam je slomila srce na milion delića
i to je u redu. Više topljenog sira za nas, je l’ da?
Pa, kad je Margo pristala da ide s Kajlom,
Trevin je rekao: „A da odemo zajedno?”
Pristala sam.
Tako da Trevin i ja idemo zajedno na maturu.
Kao prijatelji. -Da, samo kao prijatelji.
Šta?
Izvini, Rubi.
Obećali smo da ćemo se držati zajedno. Timska solidarnost vam ništa ne znači?
Naravno da znači, zato treba da ideš s nama.
Bićeš na brodu. Bićeš potpuno bezbedna.
Osim u slučaju tragične nesreće.
Blis, bez katastrofiranja. -Izvinjavam se.
Znate moju mamu, zato smo i napravili rezervni plan.
Margo, povedi Kajlu na antimatursku proslavu.
Gledaćemo loše filmove. Ješćemo topljeni sir!
Dosta sa tim sirom!
Jedemo mnogo sira! -Čitave kolutove.
Pomisli koliko smo događaja propustili iz timske solidarnosti
zbog iracionalnog antiokeanskog pravila tvoje mame.
Nekoliko, valjda.
Molim? Ekskurzija u muzej podmornica.
Školski dan na plaži. -Takmičenje u surfovanju.
Hvatanje sardina. -Festival poezije.
Rođendan na plaži moje bake.
I Kajlin! -Svačiji sem Blisinog.
Uvek si dobrodošla na groblje.
Ali ovo nije bilo koja proslava.
Ovo je matura.
Stvarno želim da prisustvujem.
Svi to želimo.
Da, razumem.
Idite slobodno bez mene.
Kad već mama uništava moj život, ne mora da uništi i vaš.
A da joj ne kažeš?
Pade mi vilica! Trevin je u pravu. Tvoja mama ne mora da zna.
Obmana. Ja sam za.
Daj, Rubi. Hajde. -Hajde.
Želim, ali ako moja mama sazna…
Život nije generalna proba!
Vreme je da ozbiljno rizikuješ i da odeš na maturu!
Dobro! Dobro.
U pravu ste.
Dobro, uradiću to.
Ići ću na maturu. -To!
I pozvaću Konora!
Konora?
To je malo preambiciozno.
Ali podržavamo te.
Pod jedan, treba ti poziv na maturu. Pustite mašti na volju. Ideje?
Možda da iskoristim nešto legendarno, kao što je napredna kvadratna jednačina.
A kad je rešim, odgovor je…
matura.
Rubi, slatka, naivna, najgluplja pametnice svih vremena.
Ne možeš ga pozvati na maturu koristeći domaći!
Ali izgleda kao grafikon. Baš je kul.
To nije kul. Dobar poziv na maturu je umetnost.
Teatralnost je ono što se traži
u ovoj fazi odrastanja prepunoj hormona.
Ritual koji savršeno oličava da veliki rizik donosi veliki dobitak.
Imaš samo jednu priliku za maturu
i jednu priliku da ubediš svog Romea da si ti njegova Julija.
S tolikim rizikom, jedina opcija je grandiozni gest.
Ne zaboravite da se prijavite za maturu, najvažniji dan vašeg života.
Umalo da pozovem Konora na maturu koristeći domaći.
Tu smo, Rubi. Opcije su brojne.
Evo, ovo je prvi nacrt,
ali uz ovaj tekst i rekvizit iz škole za klovnove…
Ne znam. Imaš li nešto malo manje?
Da ublažimo dramatičnost, kažeš ti?
Znam šta ti treba. -Šta?
Top koji ispaljuje konfete.
Pozovi Konora na maturu, pritisni ovo dugme
i konfete će pljuštati kao za Novu godinu!
Možda da batalim pozivanje dečka iz snova na maturu.
Konor.
Konore, hoćeš li mi učiniti čast i poći na ljudsku maturu sa mnom?
Rubi, da!
Rubi, zbog tebe sam najsrećniji dečko na kopnu.
Konore.
Rubi.
Rubi?
Ćao.
Konor je ovde.
Da. Konor je ovde.
Ćao! Ćao.
Stoji dogovor da me podučavaš kasnije?
Da, Konore. Nego šta, kao jedan puta dva!
Superiška. Matematička ekipa.
Vidimo se kasnije.
Jašta. Sve za mog „algre-macana”.
Tvog šta? -Mislim bracana!
„Alge-bracana”. Kao da si mi brat. Ti si mi brat po matematici.
Mislim da mi se ono prvo više dopalo.
Daj taj top za konfete.
To!
Moraš da vežbaš.
Trik je odbaciti koncept gravitacije.
Ne postoji. Nije stvarna.
Dobro, vozdra. -Ej, cimni me kasnije.
Ćao, Konore. -Hej, Rubi. Šta ima?
Ćao.
Nešto sam se pitala,
video si jutros u školi sve one pozive na maturu?
Da. Nekako me tripuju.
Pitaj koga hoćeš. Ne mora to da bude neki veliki gest.
Blesavo, zar ne?
Da, slažem se.
Matura je postkolonijalni
patrijarhalni koncept. -…koncept.
Tačno! -Tačno!
Ali moglo bi da bude zabavno sa pravom osobom.
Da, skroz.
Rubi. -Konore.
Izvini.
Rubi. -Konore.
Hej. -Hajde ti.
Ne, ti. -Ne, ti.
Ne, ti. Ja ću.
Čekaj, dobro. Ali ozbiljno, šta si htela da kažeš?
Konore, ja…
Ja…
Mislim da će mi pozliti. -Hej. Jesi li dobro?
Da.
Da. Nekad mi bude muka kad sam pored okeana. Zbog genetike.
Znaš, moje sestre rade tehniku uzemljenja.
Ups! Čekaj, šta je ovo?
To? Nikad to nisam videla! -To je kaleidoskop?
Bolje spusti to.
Vreme je za zabavu!
Konore! Konore, jesi li dobro?
Konore, hvataj ovo!
Sto mu grdobina!
Konore!
Dobro.
U redu.
Šta to bi?
Konor!
Nova devojka je spasla Konora. -Konore?
Ona je heroj. -Konore?
Rubi, tu si! Propustila si priču godine!
Konor se umalo udavio! -Nisam htela.
Mislim, nisam kriva.
Bože, to je ludo. I iznenađujuće.
Jer definitivno nije imalo veze sa mnom.
Osećaš li se dobro?
Zašto si mokra?
Konore! Jesi li dobro?
Da. Ludo je bilo.
Samo se sećam dima i šljokica.
A sledeće što znam,
spasla me je nova devojka.
Nova devojka?
Nova devojka.
Hvala vam.
Nova devojko! -Reći će nešto.
APLAUZ
TIŠINA
Zamislite ovo.
Ja, zanosna ali pristupačna, svog prvog dana u školi.
Izgubljena sam i zbunjena, mučim se da nađem svoj prvi čas,
kad odjednom, ugledam ovog malog skejtera kako jedva drži glavu iznad vode!
Samo imam sreće što…
Moja je priča.
Sad, nisam neka plivačica,
ali sam se u tom trenutku setila nečeg što mi je mama uvek govorila:
„Prekrasna si”.
Takođe: „Veliki rizik – velika nagrada”.
Uvek pucaj na veliko.
A šta je veće od spasavanja života?
Da!
Da, carice. Samo napred!
UDAJ SE ZA MENE
Mnogo te volim! -I ja tebe, ko god bio.
Pokazala je na mene. Ja sam taj!
O, ne. Šta se dešava?
Pazi! -Izvini!
Čekaj!
Nismo se upoznale. Ja sam Čelsi. Čelsi van der More.
Iz Holandije. Kusjes!
Kako egzotično. -Volim te!
A ti si? -Ja sam…
Ja sam Rubi Gilman. Iz Kanade… ej.
Možda je do tvog fazona tipa „ne gledaj me”,
ali nekako si drugačija.
Stvarno moram da idem.
Jesi li dobro? -Šta joj je?
Valjalo bi da malo prilegneš.
Da, baš neprijatno.
Koji joj je đavo?
Hoće li da se izbljuje?
Uspaničila se.
Jesi li dobro? Izgledaš kao da si doživela nešto strašno.
Da. Stvarno moram da idem. Odmah.
U redu, narode. Predstava je završena.
Vratite se na čas.
GILMAN NEKRETNINE RAZGLEDANJE KUĆE
Dobro došli u svoj novi dom, ako smem da budem tako drska.
Ovo je neverovatno.
Izabrali ste sjajno mesto za odgoj deteta. Tako je bezbedno u Okeanovu.
Selidba moje porodice ovamo bila je moja najbolja odluka.
Dag je odrastao ovde.
Doseljavamo se da budemo bliže njegovima kad stigne beba.
Besplatno čuvanje deteta.
Baš lepo.
Samo pazite da vam ne govore kako da živite i vaspitavate decu.
Hoću da kažem, baš će biti lepo s porodicom u blizini.
Imate mnogo sreće.
BIBLIOTEKA JE ZATVORENA
Zašto sijam? To nije dobro.
Nikad više neću ući u okean. Naučila sam lekciju.
Zovi mamu! -Video-poziv, Konor.
Šta? Nisam to rekla! Zovi mamu!
Rubi, kud nestade? -Hej.
Završi poziv.
Čekaj, hteo sam da te pitam… -U tunelu sam.
Zovi mamu!
Ne, ne mogu da zovem mamu. Ubiće me.
Ima ih tri?
Ovo je noćna mora!
Ne!
Ne.
MATURA
Ima li koga?
„Gordost i predrasuda”. Daleko si od svoje kuće.
Otkud ti u odeljenju „Stvarni zločini”?
Ne!
Ne.
Pitali ste kako negujem bradu.
Je l’ vidite? Šta je to? -Kraken! Kraken na vidiku!
Vratila se! Dolazi po mene!
Opa! -Vidi taj pogled!
Sunce ti žarko! Ovo je neverovatno!
Šta misliš, srce?
Mislim da ste nas ubedili!
Fantastično! Pripremiću dokument?ciju,
i brzo ćemo sve završiti da se možete usredsrediti na bebu.
Ne mogu da verujem da je naša. -Vidi ovu kuću. Divno!
Dušo, rekao si da želiš ugradni roštilj i ugrađen je.
Ponovo ću biti roštilj-majstor.
Iskoristite svaki trenutak mira koji imate,
jer kad beba stigne,
prevrnuće vam život naglavačke. -Dobro.
Razgledajte. Upoznajte prostor. Ostavite ključ u ormariću kad završite.
Ili ga zadržite, svejedno. Čujemo se uskoro.
Javi se, Rubi. Javi se.
POZIVANJE
Javi se, Rubi. Javi se!
Dobro, Agata, rešićeš ti ovo.
Sve će biti u redu.
Sto mu grdobina!
Verovatno je samo putarski čunj.
O, ne.
Dobar dan?
Ćao, seko.
Dobri stari ujka Bril je došao da vidi omiljenu mu sestričinu Rubi.
Šta? Brile? -Ćao.
Jesi li dobro? -Da.
Zašto ne bih bio?
Upravo sam te udarila kolima.
Kako se nosite s gravitacijom na kopnu?
Ludo, zar ne?
U svakom slučaju, došao sam da ti čestitam.
Rubi je porasla i postala džinovski…
Ne tako glasno. Dođi.
Vidim da i dalje imaš jake mišiće.
Je l’ moguće?
Šta radiš ovde, Brile? -Osetili smo puls.
Znači, mama zna?
Da. Ona me je poslala po Rubi.
Baš zato nije trebalo da ulazi u okean.
Pa što živite uz njega? -Treba nam vlaga.
Fuj, vlaga.
Gde je ona? Moram da je sakrijem.
Srećno ti bilo.
O, ne.
Brile, čekaj.
Rubi Gilman, izlazi.
Moramo da idemo kući smesta.
Ali…
Ja sam… čudovište.
Dušo, nisi ti čudovište. Ni blizu.
Ne želim da vičem. Možemo li da razgovaramo?
Molim te… razgovaraj sa mnom.
Hej, eto moje devojčice.
Ne ljuti se, molim te.
Trebalo je da te poslušam, ali nekako sam…
Ušla u okean? -…ušla u okean.
Znam, ali sada samo želim da budeš bezbedna, dušo,
a to znači da odemo kući.
Mama, pogledaj me.
Više ne mogu ni da stanem u našu kuću.
Mama. -De, de.
Opet ćeš se smanjiti. Samo treba malo vremena.
Tu sam, čekaću sa tobom. Nikuda ja ne idem.
Baš mi je drago što si tu, mama.
Sećaš se kad si našla onog kita na plaži?
Misliš na Klarensa J. Talasića?
Kako bih to zaboravila? Klarens J. Talasić.
Stajala si uz njega sa crevom sedam sati dok plima nije nadošla.
A, da. Pitala sam te da li mogu da ga zadržim.
Gde bismo ga držali?
Imali smo crevo za vodu, garažu. Daj, brinula bih se o njemu.
Znam da bi.
To! Normalna sam.
Pa, skoro normalna.
Hvala ti.
Veruj mi, sve će biti u redu.
Vidim da imaš jake ruke na mamu.
Mama, šta se dešava?
Punoglavčiću, šta ima?
Otkud ja znam? Niko mi ništa ne govori.
Rubi je ušla u okean, Arture. -Ne!
I nisi umrla?
Umrla? Zašto bi umrla? -O, ne.
Ko je mali? -Ko je ovaj?
To je naš sin, Sem.
Sin? Znači, opet sam ujak?
Nikad nisam imao ujaka.
Ni ja nećaka.
ZATVORENO
Rubi, duboko udahni.
Da ti objasnim.
Kad si ušla u okean, to je podstaklo…
To je oslobodilo…
Krakena!
Bril hoće da kaže da se pretvaraš u džinovskog krakena.
Znam da je sve ovo teško prihvatiti, Rubi, ali nisi sama.
I ja se pretvaram u džinovskog krakena. -Šta?
Šta?
Znala si?
Znači, ja sam ovo?
Grozni stereotip o krakenima za koji si rekla da su ljudi izmislili.
Uvređen sam. -To ima prođu.
Šta je još tačno za mene? Potapam li brodove? Terorišem li mornare?
Ne. Ne, dušo, nikako.
Stalno mi govoriš da se mi krijemo od čudovišta,
a ispada da sam ja čudovište.
Lagala si me.
Misli na to kao na sitno prećutkivanje.
Hajde, porasti kao džin! Snimam. -Seme! Skloni to.
Ali ovo je tako kul.
Nije kul!
Već sam bila malo čudna, ali ovo?
Ovo ne mogu sakriti! -Možeš.
Ne razumeš, mama.
Svakog bogovetnog dana pazim da niko ne primeti u čemu se sve razlikujem.
Navlačim kosu preko škrga i stojim kao da imam kičmu.
Teško je.
Ali ovo je nemoguće.
Nije, jer možeš to da kontrolišeš, Rubi. Kao što sam ja sve ove godine.
Da, ali ti nisi morala da ideš u srednju školu s pipcima.
I ja ću dobiti pipke?
Žao mi je. Samo žene u našoj porodici postaju džinovske.
Muškarci samo ostare i ugoje se. Nije sjajno.
videla biblioteku?
Rubi, slušaj. Okean podstiče preobražaj.
Ali držiš li se kopna, ostaćeš mala i dvonožna.
Čudovište? STRAŠNO
Super! Svi u školi pričaju o čudovištu koje je uništilo biblioteku.
Dok niko ne sazna da si to ti, bezbedni smo.
Telo ti se menja. Gledaj na to kao na otvaranje pupoljaka.
Fuj, tata.
Tvoji pipci ispuštaju otrov?
Seme! -Kako se to uopšte dešava?
Dok god se kloniš okeana… -Tvoje telo je cvet.
Rastu li ti dodatne ruke?
Otvaranje pupoljaka. -Žene imaju sreće.
Sve će opet biti normalno. -Možete li svi da prestanete?
Tata, ovo nije nešto dobro.
Seme, zadaviću te svojim pipcima.
Mama, prosto ne mogu sada s tim da se nosim.
Zaboravila je na mene.
Tebe i ne poznajem!
Zašto ne možemo razgovarati o tome? -Zato što nije važno. Tiše, Brile.
Ako sam te ja našao, pitanje je vremena kad će te ostali naći.
Mogu sama ovo da rešim.
Pođi kući i razgovaraj s njom.
Ona želi da pomogne Rubi.
Ona nikad samo ne pomaže.
Bar reci Rubi celu istinu. -Rubin život je na kopnu, Brile.
Znam da imaš dobre namere, ali prestani.
Idi kući, a ja ću brinuti o svojoj ćerki. -Agi…
Ne mogu da verujem da mama i dalje krije nešto od mene.
Nesi, ti majušni genije!
Taj tip ništa ne može da sakrije.
Zaključajte vrata. Kraken se vratio!
Brile?
TAKSI
Gde je on?
Brile? -Sklanjajte se, pernati demoni!
Krilati kreteni.
Hej.
Spasavaj se. Prekasno je za mene.
Zaboravi na viršlu.
Vide li? Uzeše mi užinu na štapiću. -Ujka Brile, usredsredi se. Moram da znam.
Ko te je poslao ovamo?
Ne.
Ništa me ne pitaj.
Ne umem da čuvam tajne. Razgovaraj sa mamom.
Mama mi ništa ne govori. -Neću ni ja.
Ona treba da ti kaže za tvoju babu.
Šta? -Ništa.
Nisam rekao „baba”. Molim?
Rekao sam „kraba”. Ehej?
Imam babu?
Ne, molim te. Ne slušaj me, ne znam šta govorim.
Gladan sam i istraumiran. Ptice…
Čekaj, ako samo žene u našoj porodici postaju džinovski krakeni,
onda je i ona džinovski kraken.
Neka se zna da tu tajnu nisam odao.
Da li je ona ovde? -Šta? Ne.
Nikad ne bi napustila okean. Iskreno, ne znam kako je tvoja mama mogla.
Kopno nije sazdano za džinovskog krakena.
U pravu si, nije.
Nemam pojma šta podrazumeva biti džinovski kraken,
ali nije fer to kriti od mene.
Ne, nikako.
Ne mogu samo da čekam odgovore.
Preuzeću kontrolu nad svojim životom. -Samo napred.
Ja sam kraken. -Jašta.
Ako želim odgovore, samo mi jedna osoba može pomoći.
Tvoja mama. -Moja baba.
Da. Ne. Šta?
Ne smeš to. Ubiće me tvoja mama.
Ujka Brile, pomogao si mi više nego što možeš da zamisliš.
Znaš, ovo nam je prvi zagrljaj u 15 godina.
Onda mi je stvarno žao.
Zbog čega?
Zbog ovog.
Užina na štapiću.
Upomoć!
Pametan trik s užinom, priznajem, ali…
Da. Zadivljujuće je.
Dakle, nema šanse da te sad isteram iz vode, je l’ da?
Pa, za mnom!
Čekaj, ujka Brile.
Klarense?
Klarense J. Talasiću! Tako sam srećna što si preživeo!
Hvala ti!
Sjajno izgledaš.
Ujka Brile,
u okeanu je čudesnije od svega što sam mogla da zamislim.
Ono što sledi sve je bolje.
Opa.
To je bilo ludo.
Dobro došla u Kraljevstvo krakena.
Da, znam šta misliš. Malo je preterano.
Ali znaš kakve su kraljevske porodice. -Kraljevske? Znači, moja baba je…
Kraljica! Kraljica ratnica.
Vrhovna gospodarica,
vladarka sedam mora, i tako dalje.
Zagrli me.
Baš čvrst zagrljaj.
Ne sad, Brile. Sad je vreme za Rubi. Rekao si da ti neće smetati, a?
Naravno, nadmama. Nisam toliko gladan pažnje.
Ne mogu da verujem da si moja baba.
Molim te, zovi me „nadbaba”.
Izgleda da te iznenađuje nivo veličanstvenosti i kraljevske raskoši.
Svakako nisam očekivala da si kraljica.
Majka ti nikad nije rekla da si kraljevske krvi?
Valjda još jedno sitno prećutkivanje.
„Sitno prećutkivanje”?
Agata!
Ne brini. Sad idem na terapiju.
Posećujem mudru ajkulu čekićaru sredom i petkom
i oslobodila sam se besa.
Beži, besu.
Kolačići.
Posluži se, Rubi.
Stvarno… Stvarno su dobri.
Malo gnjecavi.
Lično sam naredila da se umese.
A sad razgovaraj sa svojom nadbabom. Sve mi ispričaj.
Da li je bilo užasno živeti među žiteljima kopna?
Misliš na ljude?
Grče mi se pipci već od same te reči.
Ljudi su fini, zapravo. Imam nekoliko prijatelja.
Pozvala sam jednog dečka na maturu, ali nije sjajno prošlo.
Pa, draga moja, možeš sve to da zaboraviš.
Ti si stvorena za važnije stvari.
Pođi sa mnom.
Vidim je. To je Rubi.
To je Rubi. -Ona je.
Vidi, to je princeza! -Misliš da je stvarno ona?
Hvala. -Da li je to Rubi?
Pogledajte. Ona je. -Kako je lepa.
Zdravo, Rubi.
Sunarodnici krakeni,
napokon je ovde moja unuka.
Nakon 15 godina,
princeza Rubi se najzad vratila kući da bude moja naslednica.
Čekaj.
Šta da budem?
Rubi, ti si princeza. Obrati se narodu.
Mislim…
da imam napad panike!
Napad panike!
MATURA
Pa, baba… -„Nadbaba”.
Sa naglaskom na „nad”.
Izvini. Nadbaba, nisam ja za to.
Ja sam Rubi Gilman, normalna tinejdžerka. -Ko to kaže?
Žene u našoj porodici obdarene su silnom moći
preobražaja u džinovske krakene.
Ti si samo jedna od tri džinovska krakena na svetu, Rubi.
Moramo da štitimo okean i njegova stvorenja.
Ali brojna čudovišta su priželjkivala naš presto i pokušala da ga preotmu za sebe.
Malo hvalisanja nije naodmet: nikad nisu uspeli.
Levijatan, Umibozu
i najvlastoljubivija i najopasnija od svih njih…
Sirena?
Da! Sirena!
Ali ljudi vole sirene.
Naravno da ih vole.
Ljudi su glupi.
Sirene su sebični, sujetni narcisi sa kosom koja i nije nešto,
a njihova kraljica, Nerisa, najgora je od svih.
Ona je želela da kontroliše okean
i natera njegove stanovnike da služe isključivo njoj.
Obično sirene nisu dorasle nama, džinovskim krakenima.
Suviše su slabašne.
Ali njihova kraljica je našla drevno oružje, trozubac Okeanusa.
Jedino oružje koje je dovoljno moćno da porazi džinovskog krakena.
Sukobili smo se s njom,
a za to smo…
platili strašnu cenu.
Iskreno, mislim da bismo svi nastradali da nije bilo tvoje majke.
Nema šanse. To je moja mama? Stvarno je bila kul?
Bila je naša najbolja ratnica.
Naravno da je bila, naučila sam je svemu što znam.
Upustila se u veliku bitku s nasilnom sirenom
i preotela trozubac.
Nazvala sam to „trenutkom rađanja kraljice”.
Bilo je veličanstveno!
Nerisa je pobegla osramoćena.
Imali smo priliku da zauvek uništimo sirene,
ali tvoja mama je učinila nešto nepojmljivo.
Sakrila je trozubac, ostavila svoje kraljevstvo, napustila svoj rod,
da bi izigravala ljudsko biće?
Imaš laserske oči?
Pa, to je bioluminiscencija sa električnim nabojem,
ali gde udari, tu trava ne raste.
I ti imaš moći, da znaš.
Osim džinovskog rasta u skroz nezgodnim trenucima?
Ti si posebna, Rubi. Osećaš to u dubini svog bića.
Dopusti da te naučim.
Ali mama mi je rekla da ako se klonim okeana,
neću postati… -Džinovski kraken?
Ti nisi ljudsko biće koje se pretvara u krakena.
Ti si kraken koji se skriva u ljudskom obliku.
Kad saznaš za šta si sposobna, želećeš da budeš sledeća kraljica.
To je tvoje pravo po rođenju.
Koliko se god protiv toga borila, nikad ne možeš izbeći svoju sudbinu.
Ne znam, nadbaba. Sviđa mi se matematika i Konor.
Znaš već, tinejdžerske stvari.
U redu.
Uživala sam u vremenu provedenom s tobom, Rubi.
I ja.
Hvala što si mi rekla istinu.
Do sledećeg susreta.
Čekaj. Tek tako ćeš je pustiti?
Vratiće se. Kraken uvek ispunjava svoju dužnost.
To si rekla i za Agatu.
Zdravo, Klarense.
Zdravo
Kraken na vidiku!!
Dejvi, oštro nalevo. Punom snagom!
Letite! Letite, lepot?ni moji.
Šta?
Da te pogledamo malo bolje.
Laserske oči, upalite se!
Laserske oči?
Primiri brod, Dejvi.
Ti si neka živahna tuna, a?
Čekaj. Je li to…
Nova devojka.
Jao, bože. Ćao.
Čelsi? Kako si ti uopšte ovde dole?
Zato što sam ja morska sirena.
Dugovala sam ti podvodno spasavanje
jer sam ti takoreći sto posto preuzela zasluge za prethodno.
Vreme je za Gordonov specijalitet.
Iznenađenje! Stiže bomba!
Bolje da brišemo.
Ili da umremo. Kako hoćeš.
MORSKO ČUDOVIŠTE
Ništa ne govori, Dejvi.
Kakav si ti cinik.
Još ne mogu da verujem da si ti…
Desetka sa perajem? Ostvarenje ribljeg sna? Sirena?
Najzad mogu da imam drugaricu s kojom mogu da razmenjujem tajne.
Najbolja morska superdrugarica.
Vidi, Čelsi, hvala za ono što si uradila,
ali dan sam počela misleći da mi je matura najveći problem.
A sad imam problema preko glave.
Zato moram kući, da malo odspavam i da se pravim da se ovaj dan nije desio.
Mislila sam da imamo mnogo toga zajedničkog,
ali ako ćeš da budeš ogorčena, onda zbogom.
Dobro, Rubi, možeš ti to.
Samo treba da se domogneš škole
i da provedeš sasvim običan dan.
Dušo, moraš prestati da prebacuješ sebi.
Arture, ne mogu da verujem da joj nisam ranije rekla.
O čemu sam razmišljala?
O tome kako da je zaštitiš, kao i uvek.
Šta ako odustane od škole?
Šta ako se ne zaposli i pobegne kao što sam ja uradila?
Šta ako me mrzi kao što ja mrzim svoju mamu?
Klizav je to teren, Arture.
Mržnja je prejaka reč, a ona te voli.
Nikada neće pobeći.
Ovo podriva moju tvrdnju.
Hej, Rubi. Kako si?
Da li si dobro spavala? Sve je opet normalno?
Da. Skroz okej.
Sigurna si? Nešto si se zajapurila.
Mama, dobro sam. Stvarno.
Rubi, je l’ ti to dah miriše na slanu vodu?
Slanu vodu? Šta? Ne. Stvarno moram da idem.
Dobro. Pa, ako poželiš razgovor, tu sam.
Samo zaista želim da znaš da nikad ništa ne moraš da kriješ od mene.
Kao ti? -Šta reče, dušo?
Ništa. Ćao, mama.
Volim te! Pamet u glavu.
Čula sam buku. Istražila sam i zatekla užasno biće s pipcima.
MESTO ZLOČINA
Uništilo je odeljenje s ljubavnim romanima o zombijima.
Odeljenje s ljubavnim romanima o zombijima!
Eriče, vidi ovo. -Dokumentarni roman?
Mama, ipak bih školovanje kod kuće.
Nije mi se sviđala biblioteka. -Imamo biblioteku?
Godzila ne bi savladala tog stvora.
Pojavi se nakaza s pipcima, a ja da učim matematiku?
Baš je fuj. -Tu si!
Što sinoć nisi odgovarala na poruke? Brinula sam da te je čudovište ščepalo.
Napravila sam nam pištaljke od drveta kleke.
Možete dobiti dragocene sekunde da izvučete živu glavu.
Vrh! Poznato je da klek? ima moć da porazi krakena.
Šta? Krakena? Zašto to kažeš?
Svi znaju da krakeni nisu stvarni, pa…
Gle, neočekivani obrt.
Pre 15 godina, svi ste mi se smejali.
Izvini. Ti nisi, Dejvi. Imaš pravo. Uvek si mi verovao.
Ali sada napokon imam dokaz da krakeni postoje.
Pitali ste kako negujem bradu.
Kraken! Kraken na vidiku!
Vratila se!
Dolazi po mene!
Dejvi, uzmi videofon!
Uz vašu pomoć, izvući ćemo tu gnusobu na svetlo dana
i najzad razotkriti njeno pravo lice.
Ne možeš da ne navijaš za tog tipa.
Velika se tama izdigla iz dubina da nas sve sravni sa zemljom.
A ovog puta, ona ne katastrofira.
To je luckasti Gordon. Ne možete ga shvatati ozbiljno.
On ima samo deset pratilaca.
Za sada.
Trevin ovo deli po svim mrežama.
Šta? -Nisi čula za moj kanal?
Mnogi ljudi gledaju moje strimove. -Koliko ljudi?
Oko sto četrdeset…
hiljada.
I video je postavljen. Eto.
Biće večno na netu. -Čekaj.
Kraken! Kraken na vidiku!
Čoveče, da ne veruješ.
Matori brodar je bio u pravu.
Taj stvor je pravo pravcato čudovište. Čudovište iz stvarnog života.
Rubi? Na redu si, Rubi.
Blis, daj mirisnu so.
Kuda ćeš? Zaboravila si pištaljku!
Bože moj.
Kraken! Kraken na vidiku!
Kraken!
Nema trčanja po hodnicima.
Pošto kraken luta naokolo, treba ti telohranitelj.
Zlatan si.
Čudovište možda vreba iza ugla.
Branio bih te. -Čelsi?
Možemo da razgovaramo?
Dobro, svi napolje.
Privatan je razgovor. Ćao.
Pa, šta ima?
Čelsi, izvini što sam sinoć…
Izvinjenja su tako otrcana.
Preskoči taj deo i sve mi ispričaj.
Vidi, ja…
Na kopnu si tek jedan dan i već si se uklopila.
Ovde sam celog života, a i dalje se osećam kao čudakinja.
Samo želim da budem Rubi Gilman, normalna tinejdžerka.
Pih! To uopšte nije zabavno.
Rubi, ti si džinovski kraken.
Zar ne misliš da bi mogla da pucaš na nešto više od „normalne tinejdžerke”?
Moja slatka mala mlitava šašavica.
Znaš šta ti treba?
Divna kosa i rep sirene?
Ne, ali to bi pomoglo.
Rubi Gilman, treba ti da vidiš koliko bi ti život mogao biti sjajan.
Treba ti da morske superdevojke pobegnu iz škole na dan!
Dobro. Može!
Jupi!
Još samo četiri dana do mature,
poslednje radosne večeri pre ulaska u mukotrpno odraslo doba.
Neverovatan dan. Sedam mora za sedam sati!
Da ne pričam koliko grešaka o kristalnoj meduzi u „Pomorskom biologu”.
Izvini. Jesam li se previše zanela?
Ne.
Još ne mogu da poverujem da je tvoja mama sve ovo skrivala od tebe.
„Skrivanje je preživljavanje.” To je moto porodice Gilman.
Moto je glupost. To je moj moto. Mrzim skrivanje.
Ali ti rasturaš u školi. Svi te vole.
Ti stvarno imaš sve.
Nemam.
Još od Bitke za trozubac, sve sirene se skrivaju.
Nisam više mogla da izdržim. Osećala sam se zarobljeno, pa sam pobegla.
Ali kad sam došla u Srednju školu „Okeanovo”, bila sam sama.
Niko nije video moje pravo lice.
A onda sam našla tebe, svoju najbolju morsku superdrugaricu,
i sad je sve na svom mestu.
Bez tog rata između sirena i krakena,
ti i ja bismo sve vreme mogle da budemo ovako slobodne.
Da, naravno, ali dve tinejdžerke ne mogu da isprave istoriju.
Čekaj. Koje je prvo pravilo matematičara?
Nikad ne pominji da si matematičar?
Ne. Moramo da procenimo problem.
Čelsi, daj.
Sigurno ima načina da se rat okonča, da ti ne moraš da se skrivaš,
a ja da ne budem princeza koja ratuje zbog međurasne osvete.
Pa, postoji jedan način.
Zamisli ovo: Čelsi van der More i Rubi Gilman
spasavaju mora pronalaskom trozupca Okeanusa.
One viljuške kojom je moja baba opsednuta? -Da! Trozupca. Slušaj me.
Kad nađemo trozubac, pokazaćemo da rat više nije potreban.
Možda da predstavlja simbol mira.
Onda moja baba ne bi morala da me obučava za borbu.
Mogu da živim u okeanu i na kopnu takva kakva jesam.
Bez sukoba.
A sirene više ne bi morale da žive u strahu.
Bez skrivanja.
Bez sukoba. -Bez skrivanja!
Bez sukoba! Bez skrivanja! Bez sukoba! Bez skrivanja!
Nervozna sam zbog roštilja.
Ma daj, Kerol.
Niko ne zna šta se tačno dogodilo u biblioteci.
Seme, nema slušalica za stolom. -Možda je iscurio gas.
Veruj mi, tvoji kupci će se oduševiti mirom Okeanova,
Mir se pretvorio u užas u Okeanovu.
Sve više ljudi svedoči da je videlo džinovskog krakena.
Kuc-kuc. Ko je tamo? Ujka Bril je. Već sam ušao.
Rado ću to probati.
Samo sekundu, Kerol.
Otkud ti?
Kad sam se vratio praznih ruku, mama je odlepila.
Treba mi smeštaj dok se ne smiri. Nekoliko meseci, koju godinu.
Najviše jedan vek.
Dušo, ovo nije dobro.
Ovde sam s kapetanom Gordonom Ribarićem.
G. Ribariću, navodno tvrdite da ste videli…
Lice smrti! -Navodno.
Slušajte ovamo, treba mi bilo koji sposoban muškarac, žena ili dete
kao ispomoć na mom brodu i da uhvatimo krakena!
Taj tip me užasava, a živim sa gospodaricom rata.
Agi, snimio ju je.
Još si tu? Šta se dešava? -Ne, ništa važno.
Dovedi kupce u subotu.
O, ne. Ima onaj izraz lica.
Onaj kad hoće da uradimo nešto što ne želimo.
Čitavog života tražim krakena.
A to me je skupo koštalo.
Dobro, da.
Ali da nije bilo krakena, ne bih kupio brod,
a bez broda ne bih založio kuću.
A da nisam založio kuću, Temi me ne bi ostavila.
Znam kako ti je.
Još pričamo o krakenima?
Gordone, ako je iz okeana, tvoj sam čovek.
Ovim mogu da baratam k’o od šale.
Zna da time sme da rukuje samo odgovoran punoletnik.
Šiljato.
Ko si pa ti? -Zovem se Bril.
Rođen na tlu, živim na tlu, pokopaće me u tlu.
Ne volim vodu.
Zovemo ga Tupoglavac.
Nije mnogo bistar, ali odlično izdržava kazne.
Impresivno.
Unajmljeni ste!
Tupoglavče, dolazi ’vamo.
Ne ljubomoriši, Dejvi.
Kakvo je ovo mesto?
Zdenac mora.
Izvor celokupne energije okeana.
Tu je tvoja majka sakrila trozubac Okeanusa.
Je li? Kako to znaš?
Zato što ga je uzela od moje majke, kraljice sirena, i tu ga je sakrila.
Moja mama je nastradala pokušavajući da ga vrati.
Tako mi je žao.
Nisi ti kriva.
Bile su neprijatelji.
Kako da dođemo do njega?
Svaka struja ima sopstvenu silu, sopstvenu moć.
Moraš proplivati kroz sve struje do središta, gde je skriven trozubac.
To može da preživi samo džinovski kraken.
Ti to moraš da uradiš, Rubi.
Dobro…
To je samo podvodni vulkan smrti.
Dakle…
Prvi korak: proceni problem.
U redu, problem je težak.
Baš težak.
Možda će nam trebati mala pomoć.
Rubi, kakvo iznenađenje! -Pokaži mi kako da koristim svoje moći.
Kako da ne.
Dobro, šta ćemo prvo? Laserske oči?
Pre no što poletiš okeanom, prvo moraš naučiti da plivaš.
Prilično dobro plivam, pa možda mogu to da preskočim
i da pobudimo moje laserske oči.
Moraš prihvatiti svoje „krakenstvo” i zaboraviti na svoju kopnenu stranu.
Jupi!
stoji dogovor za matiš
RUBI DU
GDE SI?
VRAĆAM SE KASNO. RUBI
Najmoćnije oružje džinovskog krakena…
Laserske oči? -Ne. Naša snaga.
Kako mentalna tako i fizička.
Sad možeš to da kažeš.
Laserske oči!
Prvi korak je da prizoveš svoj plameni gnev.
Plameni gnev? Kao kad mi se ormarić zaglavi pred čas.
Više se potrudi.
Prijatelji me otkače za maturu.
Još više.
Kada me mama gleda u oči i laže.
Kako se ovo gasi?
MATURA
Jeste li videli Rubi?
Pa i nismo.
Oho! Ruža.
HEJ, RUBI, MATURA?
Rubi, vidim u tebi srce veliko kao okean.
Dušo, debela koža najbolja je kraljičina odbrana.
Oklop.
Skoro još bolje od laserskih očiju.
Skoro.
Kraken! Kraken na vidiku!
Hej.
Rubi? Tražimo te svuda.
Toliko o timskoj solidarnosti.
Pojavi se nakaza s pipcima, a ja da učim matematiku?
Ti si kraken koji se skriva u ljudskom obliku.
Držiš li se kopna, ostaćeš mala.
Taj stvor je čudovište. Čudovište iz stvarnog života.
I, možeš li da ga dohvatiš?
Tako sam bila blizu. Mogla sam da ga vidim.
Pa, kako se onda probila tvoja mama?
Ne znam.
Ali moraću da uradim nešto što sam mislila da nikad neću.
Šta to? -Da pitam mamu za savet.
Otisnu se na more jednom jedan brod
Taj brod se zvaše Plavi svod
Vetar dunu jako Pramac pade lako…
Šta se dešava tamo dole?
Prvo ste mi sagoreli motore. Onda ste mi zapušili kaljužnu pumpu.
A sad satima idemo u pogrešnom pravcu.
Gde je moj kraken?
Kraken na vidiku!
Seme, to je naš znak. Počinjemo. -Jasno.
Dejvi, puštaj muziku!
Ovog puta nećeš pobeći!
Dođavola!
Opa! Gordone, uspeo si.
Savladao si zver i evo ti dokaza,
beba krakena glavom i bradom.
Ali tako je sićušna.
Pažljivo!
Bebe si najsmrtonosnije.
Smrtonosne su?
Ali gotovo da je slatka.
Dejvi!
O, ne!
Nemoj me ubiti.
Nemoj me ubiti, čudovišni krakene!
Uspeo sam.
Preživao sam napad smrtonosne bebe krakena.
Napokon imam dokaz.
Sad se ne bi razvela od mene, je li, Temi?
Mali od palube, slikaj.
Ovo je za sve moje hejtere. Vaše negativne ocene su beznačajne.
USPELI SMO! Bravo!
Momci, ovo zahteva slavljeničku mornarsku pesmu.
Ti pevaj duboko, ja ću visoko.
Nesi, ti majušni genije.
Baš sam nervozna što ću ti upoznati mamu. Odmah će znati da sam sirena.
Kakva mi je kosa?
Čini mi se da se kovrdža, a ne možeš verovati osobi s tršavom kosom.
Ti si moja najbolja morska superdrugarica.
Biće sve u redu.
Bez sukoba. -Bez skrivanja.
DOLAZNI POZIV
Užina? -Uzmite užinu na štapiću.
Može užina na štapiću? Za njega?
Užina za nju? -Gari, vidi kućicu kraj bazena.
Agata, imala si pravo. Što sam se uopšte brinula?
Rekla sam ti, Kerol. Nema boljeg mesta za podizanje porodice.
Izvin?avam se.
Rubi, gde si?
Eno je!
Agi, ponosan sam na tebe.
Ovo je sve ono za šta si godinama radila.
Pa, ne bih uspela bez moje ekipe krakena.
Hej, jesi li se čuo sa… Rubi!
Hej, neznanko. Znala sam da ćeš doći.
Mama, moramo da pričamo o nečem važnom.
O maturi? Jer…
Ne i da. Ali ne.
U pitanju je nešto mnogo važnije od mature.
Okean, mir, sreća.
Želimo sve što si ti želela i imamo plan.
Ali treba nam tvoja pomoć. -Vama?
Upoznaj Čelsi, moju najbolju morsku superdrugaricu.
Šta se događa, Rubi? -Pre nego što pošiziš,
ona je sirena, ali svideće ti se.
Ulazi unutra, odmah.
Rubi, moraš da me saslušaš. Ne razumeš u kakvoj si opasnosti.
Napustili smo okean zbog jedne sirene.
Ne brini. Ona nije kao njena mama.
Njena mama? -Kraljica sirena.
Ona je ćerka kraljice sirena? -Da, ali ona je moja drugarica.
Nije ona tvoja drugarica. Ona je opasna.
Zvučiš kao nadbaba.
Izvini. Zvučim kao ko?
Nadbaba. Obučava me. Rekla mi je zašto si otišla.
Obučava te? Za šta?
Mama, zar ne shvataš? Ovo nam je prilika da sve ispravimo.
Rubi, nisi tome dorasla. Ne znaš celu priču.
A ko je kriv za to?
Htela sam da razgovaramo i da ti sve ranije kažem,
ali sam morala i da te zaštitim i da ti pružim normalan život.
Normalan? Nije normalno kriti se u ovom gradu, živeti lažni život.
Sve sam žrtvovala da ti pružim ovaj „lažni život”.
Neću više da se krijem!
O, ne. Brile!
Odvrati im pažnju.
Hej! Vidite koliko visoko mogu da bacim nećaka.
Kud nestade?
Promenićemo svet s tobom ili bez tebe!
Rubi, shvatam. Ljuta si, borila bi se. Kao i ja u tvojim godinama.
Ali veruj mi, ovo je pogrešna borba. Na pogrešnoj si strani.
Ne možeš mi govoriti kako da živim svoj život.
Da, mogu. Još uvek sam tvoja majka.
Zabranjujem ti da ulaziš u okean.
Idi kući i smiri se!
Agata, jesi li dobro?
Šta se dogodilo?
Rubi se sprijateljila s Nerisinom ćerkom. -O, ne.
A moja majka je obučava.
Petnaest godina, a i dalje me drži svojim pipcima.
Šta je sa Rubi?
Trenutno me mrzi.
Idi da je nađeš. Pripazi je.
Ja ću se izboriti s mamom.
Rubi, čekaj!
Dobro si? Šta se tamo dogodilo?
Moja mama samo hoće da sve ostane isto.
Hoće da ja ostanem ista.
Ali ovog puta idem do kraja.
Majko!
Mislila sam da ja znam kako se pojaviti u velikom stilu.
Kloni se moje ćerke.
Misliš, moje unuke?
Princeze? Naslednice prestola?
Još pokušavaš da isteraš svoje. Neke stvari se nikad ne menjaju.
Pokušavaš ćerki da nametneš život koji ne želi.
Gde li sam to već čula?
S tim da ja svoju ćerku nisam odgojila da bude odraz moje slave.
Pa, to je svakako tačno.
Vaspitala si je da beži i da se krije. -I dalje misliš da sam se plašila borbe.
Misliš da je bilo lako početi nov život? Rizikovati sve?
Nikad nisam prestala da se borim. Borim se za svoju porodicu.
Borim se za one koje volim.
Ti? Ti samo voliš da se boriš.
Ona je samo dete.
Milo, naivno dete.
A sad je u nevolji.
Sprijateljila se sa sirenom.
Šta? -Da.
Sa ćerkom kraljice sirena.
Ćerkom? Nerisa nikad nije imala ćerku.
Rubi.
Uspele smo!
Čekam na ovo 15 godina.
Petnaest godina čekam da se osvetim tvojoj majci…
Šta? -…da svrgnem s prestola tvoju babu
i da napravim pustoš u krakenskom kraljevstvu.
Čelsi?
Čelsi ne postoji.
Ja sam Nerisa.
Šta… Šta ti se dešava?
Iznenađena?
Ja sam morska sirena.
A ti si samo glupa tinejdžerka.
Sve ono uzbuđeno „bla-bla-bla” bilo je da od tebe ovo dobijem ja, ja, ja.
Moja najbolja morska superdrugarice.
Ali verovala sam ti.
Namagarčena si, gusko.
PROSLAVA MATURE
Šta?
Lice smrti.
O, ne.
Dobar dan?
Da li je gđa Gilman kod kuće?
Kuc-kuc!
Hej! Ta kuća još nije isplaćena.
Bežite! -Idemo na brod, Dejvi.
Moramo da ubijemo krakena.
Čekaj! -Gilmane.
Pomoći ćeš mi da ubijem čudovišta? -Ne. To je moja žena.
Šta? Ali ona je…
A ti si njen…
To znači…
Nemoj me ubiti, čudovišni krakene.
Saberi se, čoveče. Moramo da ulovimo sirenu.
Hvala. To mi je trebalo.
Gde je moja ćerka?
Već smo se oprostile.
Ali ne pre nego što mi je dala ovo.
Najveća ratnica morskih dubina krije se među ljudima.
Kakvo traćenje moći.
Niko ne sme tako da se obraća mojoj ćerki.
Osim mene.
Ostarila si, kraljice.
Starija sam i zločestija.
Na moju sreću, sirene ne stare.
Nadam se da ćete vas dve pružiti jači otpor od Rubi.
Rubi?
Rubi!
Ne brini. Izvući ću te odatle…
polagano.
Izvući ću te odatle polagano.
O, ne. Šta se dogodilo?
Trozubac je trebalo da poboljša stvari,
ali samo sam uspela sve da upropastim.
Moja mama je bila u pravu.
Trebalo je da odem kući kao što je rekla.
Da se ponovo krijem i da ostanem mala.
Šta? Ne, Rubi. Nije tvoja mama tako mislila, kunem se.
Nisi bio tamo.
Možda ne znam mnogo o mnogo čemu, ali poznajem svoju sestru.
U detinjstvu, ponosio sam se što sam njen brat.
Bila je moćna, samouverena.
Svi su je voleli.
Ali onda je otišla,
i nikad nisam razumeo zašto je odabrala da napusti okean,
dok nisam video divan život koji je stvorila na kopnu.
Shvatio sam da je tvoja mama izabrala sopstveni put.
Izabrala je tebe.
Vreme je da jednom zauvek uništimo taj trozubac.
To! Idi i sredi je, klincezo.
Stižem i ja.
Ali nemoj da me čekaš.
Tako je dobar osećaj vratiti se.
A ovog puta, rešiću te se zauvek.
Sklanjaj se od moje majke!
Rubi Gilman?
Pauziraj. Premotaj. Rubi?
Trebalo bi da si mrtva.
Zamisli ovo.
Čudnovata devojka ispunjava svoju sudbinu osujetivši lažnu drugaricu!
Šta to ona radi?
Ispunjava svoju dužnost.
Ostavi moju sestru na miru.
O, da! O tome ti pričam.
Dag, to je naša kuća.
Dosta je bilo detinjarija.
Mrzim srednju školu.
Ako nam je došao kraj, suočićemo se s tim bez straha!
Rubi, iza tebe!
Nikad nećeš pobediti, Rubi Gilman.
Ti si samo glupa tinejdžerka.
Znaš šta je stvarno patetično?
To što si mislila da bi se neko poput mene družio sa čudovištem kakvo si ti.
Ja nisam čudovište.
Ja sam kraken!
Mama, moramo zajedno gađati trozubac.
Ne, neuništiv je. Zato sam ga sakrila.
Uspećemo ako istovremeno udružimo snage. To je formula eksponencijalnog rasta.
Moramo ga gađati jače i duže.
Veruj mi, ja sam matematičarka.
Ne mora ovako da se završi.
Samo predaj trozubac.
Nikad nećeš moći da mi ga oduzmeš.
Možda ja ne mogu,
ali mi možemo.
Ne.
Napred, Rubi!
E, to je već uspešan lov na čudovište.
Ukebali smo malu sirenu, Dejvi!
Molim vas.
Nisam zla.
Samo sam lepa… i neshvaćena.
Šta ćemo sa sirenom?
Svi vole prženu ribu.
Ne. Beži, besu.
Tinejdžeri.
Beži, besu.
Rubi, izvini.
Pogrešila sam. Trebalo je da ti kažem istinu.
Od sada, nema više laganja.
Ni skrivanja.
Mislim da još možeš da stigneš na poslednji ples.
A sad, porazgovarajmo o njenom krunisanju.
Mama, ne počinji.
Dobro.
Majka najbolje zna.
Bril je tu.
Nadmama! Otkud ti ovde? I to s Agatom?
Dobro si? Jesu li svi dobro?
Sad je vreme za Brila.
Čekam 15 godina na ovo.
Ko plače? Ti plačeš.
Ti si naš heroj.
Mnogo te volim!
Najbolja si!
Tako se ponosimo tobom.
Da! -Rubi za kraljicu mature.
Stvarno si nas spasla.
Izvinite što vam nisam sve ranije rekla
i izvinite što sam vas otkačila. Nije trebalo da vas lažem.
Rubi, moja slatka, divna, džinovska najbolja drugarice,
nikada ne moraš ništa da kriješ od nas.
Da, uvek ćemo biti uz tebe,
čak i kad si umalo okončala život kakvog znamo.
Izvinite, bez katastrofiranja.
Kraken, Kanađanka ili šta god, uvek ćemo te voleti, Rubz.
Timska solidarnost?
Timska solidarnost.
Zdravo.
Rubi, zdravo.
Znači, ono si bila ti?
Priznajem.
Rubi… -Konore…
Ti prva. -Ne, ti prvi.
Dobro, ja ću.
Konore, hoćeš li da ideš na maturu sa mnom?
DA
Čekaj, Konore, jesu li to grafikoni kvadratne funkcije?
Recimo samo da sam imao dobru učiteljicu.
Hajde da plešemo.
A ko je ovaj fini mladi kraken?
Ovo je Sem, naš sin.
Sin?
Znači, opet sam nadbaba?
Ovo je tako kul.
Tvoji pipci ispuštaju otrov?
Jesi li se rvala s aždajom?
Još bolje, jesi li igrala „između dve vatre”?
Ti ćeš mi se svideti.
Dobro, ljudi. Gordon ovde.
Ovo je snimak mog zvaničnog izvinjenja.
Izgovorio sam neke bezosećajne stvari o krakenu.
OMG, strimujete uživo?
Kosa mi je užasna.
Sad… -Koliko lajkova dobijamo?
Ja sam Agata Gilman, agent za nekretnine i kraken koji štiti Okeanovo.
Najbezbednije mesto za podizanje porodice zahvaljujući mojoj ćerki.
Hvala što opet gledate „U boci”.
Ove nedelje ćemo prigrliti svoju morsku stranu.
Pa, da počnemo.
Pomeram granice igre „između dve vatre”.
Ja sam legenda.
SREDNJA ŠKOLA „OKEANOVO”
Rubi, viđen je Đavolji kit, i ustremio se na krakensko kraljevstvo!
Dakle, glavna junakinjo?
Pridrži mi knjige.
Vidite? Rekla sam vam.
Okeanu će uvek trebati kraken,
a kraken će uvek ispuniti svoju dužnost.
RUBI TINEJDŽERKA MORSKO ČUDOVIŠTE
Prevod titlova: Maja Jaković